Josef Caruana jistqarr li jrid isir MEP biex jikkumpensa għan-Nazzjonalisti kiefra li qed ipoġġu lil Malta f'dawk ikrah mad-dinja kollha. Ħa nħarsu naqra lejn it-track record ta' Josef Caruana mela, tridux? U se nżommu biss mal-avvenimenti ewlenin. Josef Caruana kien l-editur ta' l-orizzont, il-gazzetta tal-General Workors' Union. Ilbieraħ, il-Malta Indipendent faħħritu ġmielha meta qaltlu li huwa membru tal-'industrija tal-gazzetti". Fil-verità huwa membru tal-industrija tal-propaganda tal-istat, imma ejja ma ninħlewx infaqqgħu l-aġġettivi. Meta kien editur, kiteb dan il-kliem: "In-nies qalu LE għall- blogging tal-odju u għal dawk it-taparsi ġurnalisti ddettati mall-aġenda Nazzjonalista ta' mibegħda. Rajna d-dgħufija ta' ġurnalisti bla sinsla li kienu kuntenti rekbin fuq il-karru, li jimxi biss b'qerq u mibegħda fil-qala (flok riħ), bħal Daphne Caruana Galizia, Ivan Camilleri, Jacob Borg, Mario Frendo, Neil Camilleri u Pierre Portelli. Dawn u oħrajn, li kellhom apendi iżjed personali, bħal Joe Borg u David Thake,iridu jbaxxu rashom quddiem il-verdett u jisparixxu mill-ġurnalizmu. Il-poplu tkellem u għażel...u għandu jiġi rrispettat. Il-poplu jagħmlek u l-poplu jwarrbek. "Hu l-waqt li l-lifgħat ma jkomplux jisqu veleni lil ġensna. Issa żmien ta' rikonċiljazzjoni u għaqda. Qabel dan iseħħ irid jibda l-proċess ta' tindif. B'hekk nibqgħu mexjin lejn l-aqwa żmien". Ftit jiem wara li kiteb din is-silta mimlija intimidazzjoni faxxista, lil Daphne Caruana Galizia qatluha. Kitbietu, bil-Malti, ma kinux qed jidhru mill-ewwel fit-tiftix tal-Google. Allura malajr ittraduċejtlu kliemu jien u kien hekk li Josef Caruana beda jitfagħna f'dawl sabiħ mal-bqija tad-dinja. Il-General Workors' Union, li tħaddmu, ma setgħetx tiddefendi lil xi ħadd li jikteb dwar il-ġurnalisti li jridu 'jitnaddfu', 'jitneħħew' u 'jisparixxu'. Allura telaq. U min impjegah imbagħad? Joseph Muscat, mhux hekk! Daħħlu bħala parti mill-istaff personali tiegħu. Filwaqt li jippontifika dwar l-għaqda u t-tolleranza kollu fjuri ma' rasu, Joseph Muscat qabbad lil dal-faxxist, li moħħu biex iwarrab lill-ġurnalisti min-nofs, bħala parti mill-istaff personali tiegħu. Li beda l-petizzjoni biex il-Papa ineħħi lill-Arċisqof, minħabba biċċa fake news li vvinta hu stess. Joseph Muscat malajr ikkjarifika li l-kampanja ta' mibegħda online kontra Charles Scicluna ma tirriflettix il-politika tal-gvern. Imma keċċih? Talbu jirriżenja? Ħassu xortih tajba? Le, approvalu n-nominazzjoni tiegħu bħala kandidat tal-Partit Laburista għall-Parlament Ewropew. Issa d-dinja għandha stampa ta' Malta mmexxija minn gvern ta' faxxisti, li moħħhom biex iwarrbu l-ġurnalisti min-nofs, li lesti li jigdbu biex ineħħu lill-Arċisqof. Il-missjoni ta' Josef Caruana hi li jagħmilna nidhru sbieħ ilkoll kemm aħna. M'hawx għalih, sejjer tajjeb immens. Previous: EUROMONEY: "Bla fiduċja f'Malta" Next: Maria Efimova mħarsa mill-Qorti Griega mid-dwiefer tal-klikka ta' Joseph Muscat window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Il-Kwistjoni tal-istampa ta' Malta mal-barranin